Sikta

Sikta er en grunnkrets i Blakstad delområde av Asker kommune. Grunnkretsen er oppkalt etter den tidligere husmannsplassen Sikta, som lå under Blakstad gård. Husmannsplassen har igjen sitt navn enten fra siktemøllen som lå ved Blakstadelva om lag 250 meter mot nordøst, eller fra utsikten på stedet. 

Sikta sykehjem ble grunnlagt i 1960 av ekteparet Ellen og Sigurd Øksnes. Dette var et moderne privat sykehjem med utspring i diakonibevegelsen, med 25 plasser for schizofrene menn. I 1981 ble sykehjemmet solgt til Akershus fylke. Institusjonen lever i dag videre som en avdeling av Asker disktriktspsykiatriske senter. 

 Kilder 




Kategori:Bosetninger i Asker
Kategori:Grunnkretser i Asker kommune